મોટા-મોટા સ્ટાર ખેલાડીઓવાળી મુંબઈ ઈન્ડિયન્સનું આઈપીએલ 11માં નિરાશાજનક પ્રદર્શન રહ્યું છે. ટીમના ઓપનર સૂર્યકુમાર યાદવ (473) અને એવિન લુઈસ (325), સિવાય અન્ય કોઈ ખેલાડી ખાસ પ્રદર્શન કરી શક્યું નછી. ટીમમાં યુવા સ્પિનર મયંક માર્કંડેય અને મિચેલ મેક્લેઘન જેવો ઝડપી બોલર પણ છે. તેમ છતાં મુંબઈની ટીમની ટૂર્નામેન્ટમાંથી બહાર નીકળવાની સ્થિતિ આવી ગઈ છે. આઈપીએલના ઈતિહાસ પર નજર નાખીએ તો મુંબઈ ઈન્ડિયન્સ સૌથી સફળ ટીમ રહી છે. આ ટીમે 3 વાર આઈપીએલનું ટાઈટલ જીત્યું છે. પરંતુ આ વર્ષે ટીમની પ્રતિષ્ઠા દાવ પર લાગી છે.